KOMISIJOS REGLAMENTAS (ES) Nr. 46/2010
2010 m. sausio 19 d.
kuriuo nukrypstama nuo Reglamento (EEB) Nr. 3149/92 nuostatų dėl maisto skirstymo labiausiai nepasiturintiems asmenims Europos Sąjungoje plano įgyvendinimo Rumunijoje 2009 metais
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo“ reglamentą) (1), ypač į jo 43 straipsnio g punktą ir 4 straipsnį,
kadangi:
(1)
1992 m. spalio 29 d. Komisijos reglamento (EEB) Nr. 3149/92, nustatančio išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles (2), 3 straipsnio 1 dalyje nustatyto metinio maisto skirstymo planas įgyvendinamas nuo spalio 1 d. iki kitų metų gruodžio 31 d. Iš Slovakijoje esančių ir Rumunijai pagal 2009 m. planą, priimtą Komisijos reglamentu (EB) Nr. 983/2008 (3), paskirtų atsargų atsiimant cukrų kilo sunkumų, todėl Rumunija metinio plano per Reglamentu (EEB) Nr. 3149/92 nustatytą laikotarpį negalėjo įgyvendinti fiziškai, taigi turėtų būti padaryta išimtis ir šiuo konkrečiu atveju įgyvenimo terminas turėtų būti pratęstas.
(2)
2009 m. planas turi būti įgyvendintas iki 2009 m. gruodžio 31 d. ir būtina, kad leidžianti nukrypti nuostata įsigaliotų ne vėliau kaip iki minėtos datos.
(3)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EEB) Nr. 3149/92 3 straipsnio 1 dalies nuostatų dėl pagal 2009 m. planą Rumunijai paskirtų cukraus atsargų, minėto plano įgyvendinimo terminas pratęsiamas iki 2010 m. sausio 31 d.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2009 m. gruodžio 31 d.
Jo galiojimas baigiasi 2010 m. vasario 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. sausio 19 d.